Sergejs Revins
Sergejs Revins (Сергей Николаевич Ревин, dzimis 1966. gada 12. janvārī) ir Krievijas kosmonauts, inženieris. Pirmo kosmisko lidojumu Revins veica 2012. gadā no maija līdz septembrim kā kosmosa kuģa Sojuz TMA-04M, SKS 31. un 32. ekspedīcijas bortinženieris. 2014. gada 28. maijā Sergejam Revinam ar prezidenta pavēli piešķirti goda nosaukumi "Krievijas Federācijas Varonis" un "Krievijas Federācijas lidotājs-kosmonauts".